**Priloga:**

**Finančna konstrukcija z obrazložitvijo za nastanitev 22 mladoletnikov brez spremstva:**

|  |  |
| --- | --- |
|  | **Vrednost projekta** |
|  | **za obdobje enega leta (v EUR)** |
| **Oskrbnine** | 152.570 |
| **Materialna oskrba** | 40.150 |
| **Oskrbnine + materialna oskrba** | 192.720 |
| **Stroški plač strokovnih delavcev** | 343.200 |
| **Stroški plač administrativno tehničnih delavcev** | 30.500 |
| **Stroški plač** | 373.700 |
| **Varnostna služba** | 43.800 |
| **Investicije in osnovna sredstva 3 %** | 18.306,60 |
| **Delež materialnih stroškov 4 %** | 24.408,80 |
| **SKUPAJ** | **652.935,40** |

**Oskrbnine:**

Oskrbni dan v času pouka znaša 11,95 EUR. Sestavljen je iz zneska prehrane v skladu s cenikom Dijaškega doma – Srednja gozdarska in lesarska šola Postojna v višini 10,50 EUR ter iz stroška nastanitve v višini 1,45 EUR. Omenjen strošek se obračunava, ko so mladoletniki brez spremstva pri pouku.

Oskrbni dan v času izven pouka znaša 19 EUR. Osnova za izračun je oskrbni dan v času pouka, in sicer 11,95 EUR z dodano malico v vrednosti 2,42 EUR ter dodatni stroški ogrevanja, uporabe elektrike in vode ter uporabe skupnih prostorov v vrednosti 4,63 EUR. Če je v 365 dneh kapaciteta polno zasedena (22 mladoletnikov brez spremstva) znaša vrednost oskrbnin 152.570 EUR. Stroški nastanitve so izračunani na podlagi statističnih podatkov prejšnjega leta.

**Materialna oskrba:**

Med stroške materialne oskrbe sodijo stroški oblačil, obutve, higienskih potrebščin, striženja ter pranja. Materialna oskrba za 1 osebo na dan znaša 5 EUR. Če je v 365 dneh kapaciteta polno zasedena (22 mladoletnikov brez spremstva), znaša materialna oskrba 40.150 EUR.

**Stroški plač strokovnih delavcev:**

Plače vključujejo stroške izplačanih osebnih dohodkov za predvidoma 10 strokovnih delavcev za obdobje 12 mesecev. Predvideni letni znesek za plače je 343.200 EUR.

**Stroški plač administrativno tehničnih delavcev:**

Za izvajanje administrativno-tehničnih del na projektu dijaški dom zaposli: hišnika, računovodjo, poslovno sekretarko, vzdrževalca IKT ter čistilko. Stroški plač za navedene osebe so obračunani po naslednjih ključih: čistilka 100 %, hišnik 12,82 %, računovodja 10,42 %, vzdrževalec IKT
10,42 % in poslovna sekretarka 10,42 %. Delež hišnika je določen glede na kvadraturo, delež računovodje, poslovne sekretarke in IKT vzdrževalca glede na število zaposlenih, 1 kvota čistilke je predvidena za projekt glede na kvadraturo in normative čiščenja ter glede na prisotnost.

**Investicije in osnovna sredstva:**

Za nakup osnovnih sredstev in investicije so predvideni 3 % od vrednosti projekta, kar znaša 18.306,60 EUR. Pred nakupom je treba pridobiti soglasje naročnika in zagotoviti nakup skladno z zakonom, ki ureja javna naročila. Naročnik je Dijaški dom – Srednja gozdarska in lesarska šola Postojna, ki pridobi soglasje Urada Vlade Republike Slovenije za oskrbo in integarcijo migrantov. Finančna sredstva zagotavlja Urad Vlade Republike Slovenije za oskrbo in integracijo migrantov.

**Delež materianih stroškov:**

Kot stroški projekta lahko nastanejo tudi drugi materialni stroški, ki se bodo izplačevali mesečno, vendar skupaj največ v višini 4 % od vrednosti projekta, kar znaša 24.408,80 EUR. Konec leta bo izvajalec posredoval konto kartice in ustrezen razdelinik stroškov, iz katerega je jasno razvidno, zakaj se knjiži določen delež stroškov na projekt, ki ga financira Urad Vlade Republike Slovenije za oskrbo in integracijo migrantov. Stroški morajo biti neposredno vezani na projekt. Razdelilnik stroškov mora biti usklajen z Uradom Vlade Republike Slovenije za oskrbo in integracijo migrantov najkasneje do 31. 12. 2022.

**Vir financiranja:**

Sredstva so zagotovljena na proračunski postavki 180010 EU udeležba in 180011 slovenska udeležba. Večji del projekta se bo torej financiral iz sklada AMIF 2021–2027.